Слутња (Војислав Илић)
Војислав Илић 

Слутња

Што се мути зора сјајна?

Затшо тужи цура бајна?

Сунце зори не излази,

Драгој драги не долази.

Као одзив бојној труби,

Момче једно самрт љуби.

И док мртав јунак лежи,

Вранац коњиц пољем бежи.

Прам његове густе косе

Јецајући ветри носе

И где паде, крста кије,

Густи бршљан да се вије.

Ах, за мртве ко да мари?

Само гавран ту шестари;

Ал' се и он брзо вине,

И губи се у даљине . . .

Што се мути зора сјајна?

3ашто тужи цура бајна?

јули, 1882

Извори 

 Војислав Илић: Целокупна дела, Књига I, страна 60, Издање Свесловенске књижаре, М. Ј. Стефановића и Друга, Београд, 1922.

Војислав Илић